
DR 31.7.2018                                                                    149                   

 
Dato’ Seri Mahdzir bin Khalid [Padang Terap]: Tuan Yang di-Pertua, tentang 

pertukaran fungsi tadi, sembilan IPG yang disebut oleh Yang Berhormat Menteri daripada 27 
IPG di seluruh negara, Institut Pendidikan Guru. Jadi maknanya, kerajaan yang ada akan 
meneruskan sebab saya tidak berapa faham ayat yang ditulis oleh Yang Berhormat Menteri. 
Bunyinya macam meneruskan sebab 31,700, sepatutnya IPG boleh menampung 31,000 guru 
ataupun guru pelatih. Sekarang ada 13,000, jadi maknanya akan diteruskanlah dengan kolej 
vokasional dan juga politeknik. Terima kasih. 

Dr. Maszlee bin Malik: Ya, kita akan teruskan setelah kajian teliti yang telah kita 
lakukan dan juga sesi-sesi perbincangan dan bermesyuarah dengan pihak-pihak yang 
terlibat. Maka, kita bercadang untuk meneruskan kerana kurangnya enrolmen semasa seperti 
mana yang telah dimaklumkan oleh Yang Berhormat Padang Terap. 

Dato’ Dr. Mohd. Khairuddin bin Aman Razali [Kuala Nerus]: Yang Berhormat 
Menteri sedikit, isu IPG ini. Saya dapat makluman bahawa salah satu IPG yang sembilan itu 
iaitu IPG Mizan di Besut, Terengganu telah dicadangkan untuk dikeluarkan dari senarai 
perubahan itu, cuma tidak sempat digazet kerana berlaku perubahan kerajaan. Itu satu. 
Mungkin dapat pencerahan daripada bekas Menteri sebelum ini.  

Kedua, dalam sebelum pilihan raya dulu, di peringkat Pakatan Harapan ada 
mengemukakan satu usul supaya cadangan perubahan itu telah ditarik balik. Jadi, apa 
pandangan Menteri dengan cadangan tersebut? 

Puan Hajjah Siti Zailah binti Mohd Yusoff [Rantau Panjang]: Minta laluan, isu 
yang sama. Terima kasih Tuan Yang di-Pertua dan terima kasih Yang Berhormat Menteri. 
Saya ingin penjelasan tentang IPG di Kota Bharu sebab di antara satu IPG yang sangat 
penting terutama di sebelah timur, berdekatan dengan airport. Bukan sahaja untuk guru-guru, 
malah untuk kursus-kursus di musim cuti dan sebagainya. Ini memudahkan terutamanya di 
kawasan pedalaman.  

Jadi, adakah cadangan pihak kementerian untuk setiap negeri sekurang-kurangnya 
satu IPG? Ini penting untuk melatih guru-guru yang berkualiti, sedangkan kita sudah terlalu 
banyak sekolah-sekolah teknik dan vokasional. Kalau di Kota Bharu itu sahaja, berapa buah 
sekolah teknik dan vokasional yang ada di sekitar. Jadi sedangkan IPG, hanya ada satu 
sahaja. Jadi saya mencadangkan supaya IPG di Kota Bharu juga dikeluarkan daripada 
senarai IPG yang akan dilupuskan ataupun ditukar fungsinya. Minta pandangan. 

Tuan Noor Amin bin Ahmad [Kangar]: Yang Berhormat Menteri, minta laluan sikit. 
Berkaitan isu yang sama. Saya antara yang membawa isu IPG dalam perbahasan lalu dan 
dalam perbahasan saya, ada disebutkan tentang kepentingan IPG di Perlis untuk dikekalkan. 
Cuma saya sehingga sekarang belum jelas apakah asas-asas kepada keputusan yang 
diambil oleh pentadbiran lalu untuk menutup sembilan IPG yang terpilih ini. Jadi kalau boleh 
saya dapat- kalau ada, dapat Menteri jelaskan.  

Dr. Maszlee bin Malik: Saya rasa Yang Berhormat Kangar lambat masuk. Tadi kita 
sudah terangkan, kurangnya enrolmen dan juga banyaknya permintaan terhadap TVET. 
Maka, tidak timbul isu sudah banyak kolej vokasional ataupun politeknik kerana permintaan 
terlalu banyak. Unjuran sehingga 2020 pun, kita menjangkakan 115,337 orang untuk TVET 
dan tempat tidak cukup berbanding dengan IPG yang mana walaupun dia boleh menampung 
31,736, tetapi enrolmen hanya 13,346. 

■2120 

 Tuan Noor Amin bin Ahmad [Kangar]: Ya, maksud saya masih ada IPG yang 
dibuka tetapi kenapa sembilan ini yang dipilih daripada yang banyak?  

 Dr. Maszlee bin Malik: Berdasarkan enrollment mereka seperti yang saya katakan 
tadi. Itulah masuk lambat, lain kali masuk awal sikit [Ketawa] Tidak, ini kawan juga tetapi 
kadang-kadang kawan pun kena sound juga. Kita ceritakan tadi sembilan IPG yang terpilih 
walaupun daripada pentadbiran lama tetapi pada zaman kerajaan baru kita telah melakukan 
penelitian semula. Antara sebab utamanya ialah kurangnya kemasukan ke IPG tersebut dan 
banyak permintaan kepada kursus-kursus TVET. 

 

 



Dato' Seri Mahdzir bin Khalid [Padang Terap]: Tuan Yang di-Pertua, tentang. pertukaran fungsi tadi, sembilan IPG yang disebut oleh Yang Berhormat Menteri daripada 27 IPG di seluruh negara, Institut Pendidikan Guru. Jadi maknanya, kerajaan yang ada akan meneruskan sebab saya tidak berapa faham ayat yang ditulis oleh Yang Berhormat Menteri. Bunyinya macam meneruskan sebab 31,700, sepatutnya IPG boleh menampung 31,000 guru ataupun guru pelatih. Sekarang ada 13,000, jadi maknanya akan diteruskanlah dengan kolej vokasional dan juga politeknik. Terima kasih. Dr. Maszlee bin Malik: Ya, kita akan teruskan setelah kajian teliti yang telah kita lakukan dan juga sesi-sesi perbincangan dan bermesyuarah dengan pihak-pihak yang terlibat. Maka, kita bercadang untuk meneruskan kerana kurangnya enrolmen semasa seperti mana yang telah dimaklumkan oleh Yang Berhormat Padang Terap. Dato' Dr. Mohd. Khairuddin bin Aman Razali [Kuala Nerus]: Yang Berhormat Menteri sedikit, isu IPG ini. Saya dapat makluman bahawa salah satu IPG yang sembilan itu iaitu IPG Mizan di Besut, Terengganu telah dicadangkan untuk dikeluarkan dari senarai perubahan itu, cuma tidak sempat digazet kerana berlaku perubahan kerajaan. Itu satu. Mungkin dapat pencerahan daripada bekas Menteri sebelum ini. Kedua, dalam sebelum pilihan raya dulu, di peringkat Pakatan Harapan ada mengemukakan satu usul supaya cadangan perubahan itu telah ditarik balik. Jadi, apa pandangan Menteri dengan cadangan tersebut?. Puan Hajjah Siti Zailah binti Mohd Yusoff [Rantau Panjang]: Minta laluan, isu yang sama. Terima kasih Tuan Yang di-Pertua dan terima kasih Yang Berhormat Menteri. Saya ingin penjelasan tentang IPG di Kota Bharu sebab di antara satu IPG yang sangat penting terutama di sebelah timur, berdekatan dengan airport. Bukan sahaja untuk guru-guru, malah untuk kursus-kursus di musim cuti dan sebagainya. Ini memudahkan terutamanya di kawasan pedalaman. Jadi, adakah cadangan pihak kementerian untuk setiap negeri sekurang-kurangnya satu IPG? Ini penting untuk melatih guru-guru yang berkualiti, sedangkan kita sudah terlalu banyak sekolah-sekolah teknik dan vokasional. Kalau di Kota Bharu itu sahaja, berapa buah sekolah teknik dan vokasional yang ada di sekitar. Jadi sedangkan IPG, hanya ada satu sahaja. Jadi saya mencadangkan supaya IPG di Kota Bharu juga dikeluarkan daripada senarai IPG yang akan dilupuskan ataupun ditukar fungsinya. Minta pandangan. Tuan Noor Amin bin Ahmad [Kangar]: Yang Berhormat Menteri, minta laluan sikit. Berkaitan isu yang sama. Saya antara yang membawa isu IPG dalam perbahasan lalu dan dalam perbahasan saya, ada disebutkan tentang kepentingan IPG di Perlis untuk dikekalkan. Cuma saya sehingga sekarang belum jelas apakah asas-asas kepada keputusan yang diambil oleh pentadbiran lalu untuk menutup sembilan IPG yang terpilih ini. Jadi kalau boleh saya dapat- kalau ada, dapat Menteri jelaskan. Dr. Maszlee bin Malik: Saya rasa Yang Berhormat Kangar lambat masuk. Tadi kita sudah terangkan, kurangnya enrolmen dan juga banyaknya permintaan terhadap TVET. Maka, tidak timbul isu sudah banyak kolej vokasional ataupun politeknik kerana permintaan terlalu banyak. Unjuran sehingga 2020 pun, kita menjangkakan 115,337 orang untuk TVET dan tempat tidak cukup berbanding dengan IPG yang mana walaupun dia boleh menampung 31,736, tetapi enrolmen hanya 13,346. #2120. Tuan Noor Amin bin Ahmad [Kangar]: Ya, maksud saya masih ada IPG yang dibuka tetapi kenapa sembilan ini yang dipilih daripada yang banyak?. Dr. Maszlee bin Malik: Berdasarkan enrollment mereka seperti yang saya katakan tadi. Itulah masuk lambat, lain kali masuk awal sikit [Ketawa] Tidak, ini kawan juga tetapi kadang-kadang kawan pun kena sound juga. Kita ceritakan tadi sembilan IPG yang terpilih walaupun daripada pentadbiran lama tetapi pada zaman kerajaan baru kita telah melakukan penelitian semula. Antara sebab utamanya ialah kurangnya kemasukan ke IPG tersebut dan banyak permintaan kepada kursus-kursus TVET.